
N A R V A    L I N N A V A L I T S U S

KORRALDUS

Narva                                                                                                                             16.05.2018  nr.

Plaanimaterjali alusel munitsipaalomandisse 
antava maa piiride ja pindala kinnitamine, 
1. Jõe tänav J4
1.  Asjaolud ja menetluse käik

Vabariigi Valitsuse 29 aprilli 1997.a. määruse nr 88 „Plaani- või kaardimaterjali alusel katastriüksuse moodustamise korra kinnitamine“ ja Maa-ameti 14.03.2018.a käskkirja nr 1-1/18/367 “Maa munitsipaalomandisse andmine“ alusel koostati 1. Jõe tänav J4 katastriüksuse moodustamise toimik ja esitati Maa-ameti Katastri registriosakonda registreerimiseks. Maa-ameti Katastri registriosakond tagastas toimiku puuduste kõrvaldamiseks. Lähtudes maakatastri nõudest (menetlus nr 18042609029) korrigeeriti 1. Jõe tänav J4 maaüksuse piirid mille tõttu muutus maaüksuse pindala. 
Kuna maaüksus moodustatakse kaardimaterjali alusel, siis tuleb uuesti kinnitada moodustatava 1. Jõe tänav J4 katastriüksuse andmed ning Narva Linnavalitsuse 21.03.2018 korraldus nr 248-k „Plaanimaterjali alusel munitsipaalomandisse antava maa piiride ja pindala kinnitamine, 1. Jõe tänav J4“ tunnistada kehtetuks.
2.  Õiguslikud Alused
2.1 Vabariigi Valitsuse 29 aprilli 1997.a. määruse nr 88 „Plaani- või kaardimaterjali alusel katastriüksuse moodustamise korra kinnitamine“ punkti 16 kohaselt kinnitatakse plaani- või kaardimaterjalil määratud piirid kohaliku omavalitsuse otsusega, kus fikseeritakse katastriüksuse number, aadress, sihtotstarve, pindala, maksustamishind, isik kelle omandisse katastriüksus läheb ning katastriüksuse moodustamise õiguslik alus viitega maareformi seaduse vastavale sättele.
2.2 Narva Linnavolikogu 25.01.2018.a otsuse nr 3 „1. Jõe tänav J4 maaüksuse Narva linna munitsipaalomandisse taotlemine ja katastriüksuse sihtotstarbe määramine“ punkti 4.2 kohaselt moodustab Linnavalitsus katastriüksus ja kinnitab moodustatava katastriüksuse piirid ning esitab katastritoimik registreerimiseks Maa–ameti Katastri registriosakonda.
2.3 Juhindudes Maakatastriseaduse § 20 lõigetest 5 ja 55, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Vabariigi Valitsuse 22.05.2001.a määrusest nr 179 “Maa maksustamishinna arvutamise kord” ja keskkonnaministri 30.11.2001.a määrusest nr 50 “Maa korralise hindamise tulemuste kehtestamine”.
2.4 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

3.  otsus
Kinnitada 1. Jõe tänav J4 plaanimaterjali alusel moodustatava katastriüksuse piirid ning järgmised andmed:

3.1 katastriüksuse number: 221, katastrikaardi number: 65.932;
3.2 katastriüksuse sihtotstarve: transpordimaa (007; L);
3.3 katastriüksuse pindala: 553 m2, sellest ehitise alune maa: 305 m2;
3.4 katastriüksuse maksustamishind: 210 (Kakssada kümme) eurot;
3.5 maa omanik: Narva linn.

4.  Rakendussätted
4.1 Tunnistada Narva Linnavalitsuse 21.03.2018.a korraldus nr 248-k „Plaanimaterjali alusel munitsipaalomandisse antava maa piiride ja pindala kinnitamine, 1. Jõe tänav J4“ kehtetuks.

4.2 Korraldus jõustub teatavakstegemisest.

4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.
Tarmo Tammiste

